recursal/SuperWikiNEXT-32B huggingface dataset:
**பாரி ஆலன்** என்கிற **பிளாசு** (ஆங்கில மொழி: *Barry Allen*) என்பவர் டிசி காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரம் அக்டோபர் 1956 ஆம் ஆண்டு எழுத்தாளர் ரோபர்ட் கனிகர் மற்றும் பென்சிலர் கார்மைன் இன்பான்டினோ ஆகியோரால் உருவாக்கப்பட்டு, சோகேசு #4 என்ற புத்தக தொகுப்பில் முதல் முதலில் தோன்றிவிக்கப்பட்டது. பாரி ஆலன் என்பது அசல் பிளாசு, ஜே கேரிக்கின் மறு கண்டுபிடிப்பு ஆகும்.

இவர் ஒரு வேகமானவர் என்பதால், அவரது சக்தி முக்கியமாக மனிதநேயமற்ற வேகத்தைக் கொண்டுள்ளார். அத்துடன் ஒரு தனித்துவமான சிவப்பு மற்றும் தங்க உடையை அணிந்துஉள்ளார். பேரி ஆலனின் உன்னதமான கதைகள் டிசி காமிக்சில் மல்டிவர்ஸ் என்ற கருத்தை அறிமுகப்படுத்துகிறார், மேலும் இந்த கருத்து பல ஆண்டுகளாக டிசி இன் பல்வேறு தொடர் மறுதொடக்கங்களில் பெரும் பங்கைக் கொண்டிருந்தது.

இவர் பல ஊடகங்களில் இடம்பெற்றுள்ளார், முதலில் இயங்குப்பட வடிவில் 1967 தி சூப்பர்மேன்/அக்வாமேன் ஹவர் ஆப் அட்வென்ச்சர் மற்றும் பின்னர் தொடர்புடைய சூப்பர் பிரண்ட்ஸ் திட்டத்தில் தோன்றினார். அதன் பிறகு அவர் பல டிசி யுனிவர்ஸ் இயங்குப்பட அசல் திரைப்படங்களில் தோன்றினார். இந்த கதாபாத்திரத்தை முதல் முதலில் நடிகர் ஜான் வெஸ்லி ஷிப் என்பவர் 1990 ஆம் ஆண்டுகளில் 'த பிளாசு' மற்றும் 'த அரோவர்சு' போன்ற நேரடி தொலைக்காட்சி தொடரில் சித்தரிக்கப்பட்டார். அதை தொடர்ந்து நடிகர் கிராண்ட் கஸ்டினால் என்பவர் 'அரோவர்சு' நிகழ்ச்சிகளில் முக்கியத் திறனில் சித்தரிக்கப்படுகிறார், மற்றும் 'த பிளாசு' (2014) என்ற தொடரிலும் நடித்துள்ளார்.

இந்த கதாபாத்திரத்தை தழுவி 2016 ஆம் ஆண்டு முதல் நடிகர் எசுரா மில்லர் என்பவர் டிசி நீட்டிக்கப்பட்ட பிரபஞ்ச படங்களான பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), ஜஸ்டிஸ் லீக் (2017), இயக்குனர் சாக் சினைடரின் ஜஸ்டிஸ் லீக் (2021), எச்பிஓ மாக்சு தொடரான பீஸ்மேக்கர் மற்றும் தி பிளாஷ் (2023) போன்றவற்றில் நடித்துள்ளார்.

மேற்கோள்கள்
-----------

1. ↑  Phil Jimenez (2008). "The Flash". in Dougall, Alastair. *The DC Comics Encyclopedia*. New York: Dorling Kindersley. பக். 124–127. பன்னாட்டுத் தரப்புத்தக எண்:978-0-7566-4119-1. இணையக் கணினி நூலக மையம்:213309017. .
2. ↑  "Heroes' HRG: Almost the Flash « Speed Force". Speedforce.org. 2008-10-01. 2011-06-14 அன்று மூலதளத்திலிருந்து பரணிடப்பட்டது எடுக்கப்பட்டது. 2011-04-25 அன்று பார்க்கப்பட்டது.
3. ↑  Andreeva, Nellie (July 30, 2013). "CW Eyes 'Flash' Series With 'Arrow's Greg Berlanti, Andrew Kreisberg & David Nutter". Deadline. August 1, 2013 அன்று மூலதளத்திலிருந்து பரணிடப்பட்டது எடுக்கப்பட்டது. July 30, 2013 அன்று பார்க்கப்பட்டது.
4. ↑  Lesley Goldberg (13 September 2013). "'Glee's' Grant Gustin Set as 'Arrow's' Flash – The Hollywood Reporter". *The Hollywood Reporter*. 2013-09-14 அன்று மூலதளத்திலிருந்து பரணிடப்பட்டது எடுக்கப்பட்டது.
5. ↑  இணையதள திரைப்பட தரவுத்தளத்தில் *Legends of the Superheroes*

வெளியிணைப்புகள்
---------------

* Flash (1956)
**பச்சை-விளக்கு** (Green-light) என்பது ஒரு திட்டத்துக்கு முன்னேற அனுமதி வழங்குவதாகும். இந்தச் சொல் பச்சை போக்குவரத்து சைகை விளக்கு சமிக்ஞை குறியான "மேலே செல்லுங்கள்" என்பதைக் குறிக்கின்றது.

இது திரைப்படம் மற்றும் தொலைக்காட்சித் தொழில் சூழலில் பச்சை விளக்கு என்பது அதன் தயாரிப்பு நிதியை முறையாக அங்கீகரிப்பதும், நிதியுதவியில் ஈடுபடுவதும் ஆகும். இந்த திட்டம் மேம்பாட்டு கட்டத்திலிருந்து முன் தயாரிப்பு மற்றும் முதன்மை புகைப்படம் எடுத்தல் வரை முன்னேற அனுமதிக்கிறது. ஒரு பச்சை விளக்கு வழங்கும் அதிகாரம் பொதுவாக ஒரு திட்டத்தில் உள்ளவர்களுக்கு அல்லது ஒரு நிறுவனத்திற்கு நிதி மேலாண்மை செய்பவருக்கும் ஒதுக்கப்பட்டுள்ளது. இதை அடிப்படையாகக் கொண்டு 'புராஜெக்ட் கிரீன்லைட்' என்ற உண்மைநிலை நிகழ்ச்சி ஒளிபரப்பானது.

ஐக்கிய அமெரிக்காவில் உள்ள மிகப் பெரிய முக்கிய ஐந்து படப்பிடிப்புவளாகம் மற்றும் சிறிய முக்கிய வளாகங்களில் பச்சை-விளக்கு பொதுவாக படப்பிடிப்பு வளாகத்தின் உயர் மட்ட நிர்வாகிகளின் குழுக்களால் பயன்படுத்தப்படுகிறது. இருப்பினும் வாளாகத் தலைவர், துணைத் தலைவர் அல்லது தலைமை நிர்வாகி ஆகியோர் பொதுவாக இறுதி தீர்ப்பை அழைப்பவர்கள்.

பல நூறு மில்லியன் யு.எஸ். டாலர்களை உள்ளடக்கிய மிகப் பெரிய திரைப்பட ஆக்கச்செலவு திட்டங்களுக்கு, ஸ்டுடியோவின் கூட்டு நிறுவனத்தின் தலைமை நிர்வாக அதிகாரி அல்லது தலைமை இயக்க அதிகாரி ஆகியோர் இறுதி பச்சை-ஒளி அதிகாரத்தைக் கொண்டிருக்கலாம்.

மேற்கோள்கள்
-----------

1. ↑  "Green light (dictionary definition)". Encyclopedia.com. 2020-05-02. 2020-05-11 அன்று பார்க்கப்பட்டது.
2. ↑  "Project Greenlight". HBO. December 18, 2008 அன்று மூலம் பரணிடப்பட்டது. January 17, 2009 அன்று பார்க்கப்பட்டது.
3. ↑  Lang, Brent; Shaw, Lucas (2013-11-19). "Who Has Greenlight Power in Hollywood? A Studio-by-Studio Guide". TheWrap. .

| * பா
* உ
* தொ
திரைப்படத் தயாரிப்பு |
| --- |
| வளர்ச்சி | 
* தயாரிப்பாளர்
* திரைக்கதை
	+ திரைப்படத் தழுவல்
* திரைப்பட ஆக்கச்செலவு
* பச்சை-விளக்கு

 |
| முன் தயாரிப்பு | 
* நடிகர்களின் தேர்வு
* உற்பத்தி வாரியம்
* தயாரிப்பு அட்டவணை
* படப்பிடிப்பு அட்டவணை

 |
| தயாரிப்பு | 
* திரைப்படக்குழு
* முதன்மை புகைப்படம்
	+ ஒளிப்பதிவு

 |
| தயாரிப்பிற்குப்பின் | 
* தொகுப்பு
* ஒலிச்சுவடு
* சிறப்புத் தோற்றம்

 |
| திரைப்பட விநியோகம் | 
* விநியோகஸ்தர்
* எண்ணிம விநியோகம்
* ஊடக ஓடை

 |
| தொடர்புடையது | 
* திரைப்படம்
* திரைப்படத்துறை

 |
Wind-felled trees are a source of large woody debris.
பெரிய மரச்சிதைப்பொருட்கள் ( Large woody debris ) என்பது பெரிய மரக்கட்டைகள்,குச்சிகள் மற்றும் பிற மரக்கட்டைகளைக் (நீரோடை மற்றும ஆற்றில் விழும் )குறிக்கும். அவை நீரோட்டபாதையின் வடிவத்தையும் ,நீரின் வேகத்தையும் பாதிப்பதில் முக்கிய பங்கு வகிக்கின்றன. சில நீரோடைகள் நீரின் வேகத்திற்காகவும்,அழகான தோற்றத்திற்காகவும் மரச்சிதைப்பொருட்கள் அகற்றப்படுகின்றன்.இவ்விடங்களில் மரச்சிதைப்பொருட்களின் அளவு குறைந்த அளவெ காணப்படும். 

Large woody debris helps to form pools in streams which are important habitats for fish and other species.
          மரச்சிதைப்பொருட்களைப் பற்றிய கல்வி,காடுகள் மேலாண்மைத் திட்டத்தில் முக்கியத்துவம் பெறுகிறது.கறைந்த அளவு வளர்த்தல் மூலம் மரச்சிதைப்பொருட்களின் அளவை நீரோடைகளில் குைறக்க முடியும்.வடமேற்கு பசிபிக் பகுதிகளில் பெரியமரச்சிதைப்பொருட்கள் இருப்பது சால்மன்வகை மீன்களு்ககு வாழிடமா அமைகின்றது..
அதிக அளவில் பெரிய மரச்ச்சிதைப்பொரட்கள் இருப்பது எவ்விடத்தைச் சுற்றியும்,அடிப்பகுதியிலும் மண் அரிப்பை ஏற்படுத்தகிறது.மண் அரிப்பின் அளவானது அவ்விடத்திலுள்ள மரச்சிதைப்பொருட்களின் அளவு, நீரோடையின் ஆழம் ஆகியவற்றைப் பொருத்து மாறுபடும்.

மேற்கோள்கள்
-----------

1. ↑  Jump up ^ Curran, Janet H. "Flow Resistance of Large Woody Debris in Headwater Streams of the Washington Cascades" Abstracts with Programs - Geological Society of America, vol.29, no.6, pp.315, 1997
2. ↑    Lawrence, J.E. V.H. Resh, and M.R. Cover (2014). "Large-wood Loading from Natural and Engineered Processes at the Watershed Scale. River Research and Applications". River Research and Applications. 29: 1030–1041. doi:10.1002/rra.2589.
3. ↑  Jump up ^ Curran, Janet H. "Flow Resistance of Large Woody Debris in Headwater Streams of the Washington Cascades" Abstracts with Programs - Geological Society of America, vol.29, no.6, pp.315, 1997



  

  

வார்ப்புரு:Forestry
**பச்சை என்கிற காத்து** (*Pachai Engira Kaathu*) என்பது 2012 ஆம் ஆண்டு வெளியான இந்தியத் தமிழ் நாடகத் திரைப்படம் ஆகும். புதுமுகம் கீரா இயக்கிய இப்படத்தில் வாசகர், தேவதை, துருவன் ஆகியோர் நடித்துள்ளனர். படத்தில் நடித்த நடிகர்களில் பெரும்பாலோர் புதுமுகங்களாவர்.

நடிகர்கள்
---------

* பச்சையாக வாசகர்
* தமிழ்செல்வியாக தேவதை
* நவாத்தாக துருவன்
* முரா
* அப்புகுட்டி சரவணன்

வெளியீடு
--------

படத்தின் இறுதிகட்டத்தை விமர்சிக்கும் அதே வேளையில் படத்தின் முதல் பாதியையும் இசையையும் *தினமலரின் ஒரு விமர்சகர் பாராட்டினார்.*  படத்தின் இரண்டாம் பாதியை விமர்சிக்கும் அதே வேளையில் படத்தின் ஒளிப்பதிவு மற்றும் இசையை *விகடன் பாராட்டியது*  படம் வணிக ரீதியாக வெற்றியை ஈட்டவில்லை.

மேற்கோள்கள்
-----------

1. ↑  ""பச்சை என்கிற காத்து" படத்தின் கதை என்ன..? - Story of Pachai engira kaathu". *தினமலர் - சினிமா*. 2 July 2010.
2. ↑  "பச்சை என்கிற காத்து - விமர்சனம்". *Dinamalar*.
3. ↑  "சினிமா விமர்சனம் : பச்சை என்கிற காத்து". *Vikatan*.
4. ↑  "Digital cinema breeds poor films". *The Times of India*. 15 January 2017.. பார்த்த நாள்: 12 June 2021.
**நூர்மகால்** *(NurMahal )* என்பது இந்திய மாநிலமான பஞ்சாபில் உள்ள ஜலந்தர் மாவட்டத்தில் உள்ள ஒரு நகரம் மற்றும் நகராட்சி மன்றமாகும். இது பஞ்சாபில் உள்ள லோகியன் காச்-நகோதர் - லூதியானா நகரத்திற்கு அருகில் அமைந்துள்ள ஒரு சிறிய நகரமாகும். இந்த நகரம் அருகிலுள்ள நகரங்களான பில்லௌர் மற்றும் நகோதருடன் இரயில் பாதைகளில் செல்லும் சாலை வழியாக இணைக்கப்பட்டுள்ளது. நூர்மகால் நகோதரில் இருந்து 13 கி.மீ தொலைவிலும், ஜலந்தரில் இருந்து 33 கி.மீ தொலைவிலும் அமைந்துள்ளது. பல கிராமங்கள் நூர்மகாலுக்கு அருகில் உள்ளன.

வரலாறு
------

கோட் கக்லூர் என்று அழைக்கப்படும் ஒரு பழங்கால நகரம் அமைந்திருந்த இடத்தில் நூர்மகால் கட்டப்பட்டது. இந்தப்பகுதியில் கிடைத்த செங்கற்களும் மண்ணின் அடியில் காணப்பட்ட பல நாணயங்களும் இதை நிரூபிக்கின்றன. அறியப்படாத காரணத்திற்காக பண்டைய நகரம் 1300 ஆம் ஆண்டில் கைவிடப்பட்டது அல்லது அழிக்கப்பட்டது என்று நம்பப்படுகிறது. பின்னர்மகாராஜா ஜசா சிங் அலுவாலியா இந்த நகரத்தை தனது கட்டுப்பாட்டிற்குள் கொண்டுவந்தார். 

முகலாய பேரரசர் ஜஹாங்கிரின் (1605-1627) மனைவி நூர் சகானின் பெயரால் நூர் மகால் பெயரிடப்பட்டது. அவர் இங்கு வளர்க்கப்பட்டார். மேலும் அவரது குழந்தைப் பருவத்தை இங்கே கழித்ததாக கருதப்படுகிறது. கிழக்கிந்திய நிறுவனம் கட்டுப்பாட்டைப் பெறுவதற்கு முன்பு இந்த நகரம் தல்வான் ராஜ்புத் மற்றும் அலுவாலியா சீக்கியர்களின் ஆட்சியின் கீழ் இருந்து வந்தது.

செராய் நூர் மகால்
-----------------

நூர் மகாலில் சுற்றுலா ஆர்வத்தின் முக்கிய அம்சம் நூர் சகான் கட்டிய முகலாய செராய் ஆகும். இது கீழைக் கட்டிடக்கலைக்கு ஒரு சிறந்த எடுத்துக்காட்டாகத் திகழ்கிறது. இந்த வரலாற்று நினைவுச்சின்னம் தொல்பொருள் துறையால் கவனிக்கப்படுகிறது.செராயின் முழு அமைப்பும் 140 அறைகளைக் கொண்ட நாற்கர வடிவத்தில் உள்ளது. இது கட்டமைப்பின் நான்கு பக்கங்களிலும் பரவியுள்ளது. 

செராய் நூர் மகாலை அடைய சிறந்த வழி, அருகிலுள்ள இரயில் நிலையமான நகோதர் சந்திக்குச் செல்வதுதான். இந்த சந்திக்கு வடக்கு இரயில்வே சேவை செய்கிறது. நூர் மகால் தனது சொந்த ரயில் நிலையத்தையும் ஒரு பெரிய தானிய சந்தையையும் கொண்டுள்ளது. இது பில்லௌர் - லோகியன் காச் பாதையில் அமைந்துள்ளது.

புள்ளிவிவரங்கள்
---------------

2001 மக்கள் தொகைக் கணக்கெடுப்புப்படி, நூர் மகாலின் மக்கள் தொகை 12,630 என்ற அளவில் இருந்தது. ஆண்கள் 53 சதவீதமும் மற்றும் பெண்கள் 47 சதவீத ஆகும். நூர் மகாலின் சராசரி கல்வியறிவு விகிதம் 71 சதவீதமாகும். இது தேசிய சராசரியான 59.5 சதவீதத்தைவிட அதிகமாக உள்ளது: ஆண் கல்வியறிவு 73 சதவீதமும், பெண் கல்வியறிவு 68 சதவீதமுமாகும். நூர் மகாலில், 13 சதவீத மக்கள் 6 வயதுக்குட்பட்டவர்கள்.

குறிப்புகள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
**அமித் விலாஸ்ராவ் தேஷ்முக்** (பிறப்பு: 21 மார்ச், 1976) ஓர் இந்திய அரசியல்வாதியும், மகாராட்டிர மாநிலத்தின் தற்போதைய சட்டமன்ற உறுப்பினரும் ஆவார். இவர் இந்திய தேசிய காங்கிரஸ் கட்சியின் உறுப்பினரும், விலாஸ்ராவ் தேஷ்முக்கின் மகனும் ஆவார். இவர் மகாராஷ்டிரா சட்டமன்றத்தில், லாத்தூர் தொகுதியின் பிரதிநிதியும் ஆவர். இவர் மகாராஷ்டிரா மாநில காங்கிரஸ் குழுவின் பொதுச் செயலாளராக உள்ளார். 2014 இல், இவர் சுற்றுலா, உணவு மற்றும் மருந்துகள் நிர்வாகம், மசோதா மற்றும் புதிய புதுப்பிக்கத்தக்க எரிசக்தி ஆகிய துறைகளுக்கு அமைச்சராக நியமிக்கப்பட்டார்.

அரசியல் வாழ்க்கை
----------------

ஒரு அரசியல் தலைவரின் மகனான அமித் தேஷ்முக், தன் இளம் வயதிலேயே மகாராஷ்டிரா மாநிலத்தில் காங்கிரஸ் கட்சியில் இணைந்து களப்பணியாற்றினார். 21 வயதில் லாதூர் நகர் பரிஷத் தேர்தலில் தீவிரமாக பங்குப்பெற்றார். 1999 லோக் சபா தேர்தலில் சிவ்ராஜ் பாட்டீலுக்கு ஆதரவாக பிரச்சாரத்தில் ஈடுபட்டார்.

2002 மற்றும் 2008 ஆம் ஆண்டுகளில் இளைஞர் காங்கிரஸின் துணைத் தலைவராக இருந்தார். இவர் 2009 ஆம் ஆண்டு, லாத்தூர் நகரத்திலிருந்து காங்கிரஸ் சார்பில் போட்டியிட்டு, பகுஜன் சமாஜ் கட்சியின் கயூன் கான் முகம்மது கான் பதான் மற்றும் சிவசேனாவின் சார்பாகப் போட்டியிட்ட சிறீபத் குல்கர்னி ஆகியோரை 89,480 வாக்குகள் வித்தியாசத்தில் வெற்றிபெற்றார். இது மகாராஷ்டிராவின் நான்காவது பெரிய வெற்றியாகும்.

பொது வாழ்க்கை
-------------

இவர் ஆதிதீ பிரதாப் என்பவரை மணந்தார். இவர் நடிகர் ரித்தேஷ் தேஷ்முக் மற்றும் தேரேஜ் தேஷ்முக் ஆகியோரின் மூத்த சகோதரராவார்.

குறிப்புகள்
-----------

1. ↑  "The son rises in Latur". Indian Express. 2 October 2009.. பார்த்த நாள்: 13 February 2017.
2. ↑  "Latur City (Maharashtra) Assembly Constituency Elections". Elections. 15 October 2014.. பார்த்த நாள்: 13 February 2017.
3. ↑  "Congress-NCP ministry in Maharashtra expanded; two inducted". Deccan Chronicle. 10 Jan 2016.. பார்த்த நாள்: 13 February 2017.
4. ↑  "Deshmukhs son Amit may get Cabinet berth in Chavan government". India Today. 14 August 2012.. பார்த்த நாள்: 13 February 2017.
5. ↑  "Party tribute: Vilasrao son set to join ministry; Induction with ally bond hope". Telegraph India. 17 August 2012.. பார்த்த நாள்: 13 February 2017.
6. ↑  "Amit Deshmukh to step into his father's shoes". Hindustan Times. 14 August 2012.. பார்த்த நாள்: 13 February 2017.
7. ↑  "Heavyweights in fray: Who wins, who loses". Rediff India. 19 Oct 2014. Archived from the original on 13 பிப்ரவரி 2017.. பார்த்த நாள்: 13 February 2017.
8. ↑  "Proud parents". *The Indian Express*. 2014-12-05. .
**கேவல் குமார் சர்மா** *(Kewal Kumar Sharma)* 1983 ஆம் ஆண்டில் தேர்ச்சிபெற்ற ஓர் இந்திய ஆட்சிப் பணியாளர் ஆவார். அருணாச்சல பிரதேசம், கோவா, மிசோரம் மற்றும் யூனியன் பிரதேசங்களில் நிர்வாகப் பிரிவில் அதிகாரியாகப் பணிபுரிந்து ஓய்வு பெற்றுள்ளார். 2018 ஆம் ஆண்டு நவம்பரில் சம்மு காசுமீரின் ஆளுநர் சத்ய பால் மாலிக்கிற்கு ஆலோசகராக இவர் நியமிக்கப்பட்டார். சம்மு-காசுமீர் ஒன்றியப் பிரதேசங்கள் உருவாக்கப்பட்டதைத் தொடர்ந்து, துனைநிலை ஆளுநர் கிரிசு சந்திர முர்மு மற்றும் தற்போதைய துணைநிலை ஆளுநர் மனோச் சின்கா ஆகியோரின் ஆலோசகராகவும் இருந்தார். 2020 ஆம் ஆண்டு பிப்ரவரியில் இவர் சம்மு காசுமீர் தொழில்நுட்பக் கல்வி வாரியத்தின் தலைவராக நியமிக்கப்பட்டார். கேவல் குமார் சர்மா சண்டிகர் மாநிலத்தின் நிர்வாக ஆலோசகர், கோவாவின் தலைமைச் செயலாளர் மற்றும் தில்லியின் தலைமைச் செயலாளர் ஆகிய பதவிகளையும் வகித்தார். பின்னர் இவர் செயலாளராக மத்திய மனிதவள மேம்பாட்டு அமைச்சகத்திற்கு மாற்றப்பட்டார்.

பின்னணி
-------

கே.கே.சர்மா என்ற பெயராலும் அறியப்படும் இவர் சம்மு காசுமீர் மாநிலத்தைச் சேர்ந்த கதுவா மாவட்டத்திலிருக்கும் பில்லாவர் நகரத்தைச் சேர்ந்தவராவார்.

மேற்கோள்கள்
-----------

1. ↑  "Present Advisors to Lieutenant Governor". *General Administration Department. Government Of Jammu & Kashmir*. 13 May 2020 அன்று மூலதளத்திலிருந்து பரணிடப்பட்டது எடுக்கப்பட்டது. 2020-08-11 அன்று பார்க்கப்பட்டது.
2. ↑  "Govt appoints retired bureaucrats as advisors to LG of J&K - ET Government". *ETGovernment.com* (ஆங்கிலம்). 14 November 2019. 2020-08-11 அன்று பார்க்கப்பட்டது.
3. ↑  "J-K LG Advisor KK Sharma to head reconstituted Board of Technical Education". *The Indian Express* (ஆங்கிலம்). 2020-02-27. 2020-08-11 அன்று பார்க்கப்பட்டது.
4. ↑  "Centre Removes Delhi Chief Secretary Kewal Kumar Sharma". *NDTV*. PTI. 24 November 2016. 2020-08-11 அன்று பார்க்கப்பட்டது.CS1 maint: others (link)
5. 1 2  "K K Sharma, Farooq Khan appointed Advisors to Lt Governor of J&K UT". *Daily Excelsior* (ஆங்கிலம்). 2019-11-14. 2020-08-11 அன்று பார்க்கப்பட்டது.
**ஒப்பனக்காரத் தெரு** என்பது தமிழ்நாட்டின், கோயம்புத்தூர் மாநகரில் உள்ள ஒரு பழமையான தெரு மற்றும் வணிக முக்கியத்துவம் கொண்ட தெருவும் ஆகும். கோயம்புத்தூரில் முதன்முதலாக மின் இணைப்பு வசதி பெற்ற தெரு என்ற பெருமையும் இதற்கு உண்டு. இந்தத் தெரு கோயம்புத்தூர் நகராட்சிக் கட்டிடத்துக்கும் டவுன் ஹாலுக்கும் அருகில் உள்ளது. இந்தத் தெருவின் ஒருபுறம் தெற்கு ஒக்கடமும் மறுபுறம் மில் சாலையும் உள்ளன.

இந்தத் தெருவுக்கு ஒப்பனக்காரத் தெரு என பெயர் வந்ததற்குக் காரணம், இந்தத் தெருவில் அக்காலத்தில் மக்களிடம் வரி வசூலித்த பலிஜா நாயுடு வம்சத்தைச் சேர்ந்தவர்கள் அங்கு வசித்துள்ளனர் என்பதால், இது ஒப்பனக்காரத் தெரு என்று அழைக்கப்படுகிறது என்பது பரவலான நம்பிக்கையாக உள்ளது. ஒப்பனக்காரர்கள் என்றால் தமிழில் வரி வசூலிப்பவர்கள் என்று பொருள் ஆகும். தெலுங்கில் அது ஒப்பனவாரு என்று அழைக்கப்படுகிறது. 

ஒப்பனக்காரத் தெருவில். துணிக்கடைகள், நகைக்கடைகள் போன்ற பல வணிக நிறுவனங்களும், வரலாற்றுச் சிறப்புமிக்க பழமையான கட்டிடங்களும் இருக்கின்றன. அதில் ஒன்று பாரம்பரிய சிறப்புமிக்க அத்தர் ஜமாத் பள்ளிவாசலாகும். இந்தப் பள்ளிவாசல் 1860 இல் கட்டப்பட்டது. இது திருநெல்வேலி பேட்டையிலிருந்து அங்கே குடியேறிய 52 வாசனைத் திரவ வணிகக் குடும்பங்களால் கட்டப்பட்டது. அதனால்தான் இந்த பள்ளிவாசல் அத்தர் மசூதி என்றழைக்கப்படுகிறது. அத்தர் என்றால் தமிழில் வாசனைத் திரவியம் என்று பொருள். இந்தப் பள்ளிவாசலுக்கு இந்தியாவின் முதல் பிரதமர் ஜவாஹர்லால் நேரு வந்துள்ளார். மேலும் உருசியாவின் பிரதமராக குருஷ்ஷெவ் ஆவரதற்கு முன்பு 1953 இல் இந்த பள்ளிவாசலுக்கு வந்துள்ளார்.

மேற்கோள்கள்
-----------

1. ↑  முகமது ஹுசைன் (5 மே 2018). "ஓ! பணக்காரத் தெரு". *கட்டுரை*. தி இந்து தமிழ். 11 மே 2018 அன்று பார்க்கப்பட்டது.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Strongyloides|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

  

**நூற்புழுக்கள்** ***(Strongyloides stercoralis)*** என்பது ஒரு மாந்த நோயீனியாகும். நோயீனி தட்டைப்புழு ஒட்டுண்ணியாக strongyloidiasis எனும் நோயை உருவாக்குகிறது. இது அமெரிக்காவிலும் ஆத்திரேலியாவிலும் நூற்புழு எனப்படுகிறது. ஒட்டுண்ணியான நெமட்டோடு பேரினத்தின் என்ட்டெரோபியசு இனஞ்சார்ந்த ஊசிப்புழுவையும் குறிப்பிடலாம்].

பல வகையான **நூற்புழுக்கள்** பயிர்களின் வெவ்வேறு பாகங்களைத் தாக்கி இழப்பை விளைவிக்கின்றன. பயிர்களைத் தாக்கும் நூற்புழுக்கள் எல்லாவிதமான சூழ்நிலைகளிலும் காணப்பட்டாலும், அவற்றைச் சுற்றி நீர்இல்லாத நிலையில் அவை செயலற்றுக் காணப்படும். நூற்புழுக்கள் உயிருள்ள செடிகளில் இருந்து மட்டுமே உணவு பொருட்களை உள்ளிழுக்கக் கூடியவை.எனவே அவை முழு ஒட்டுண்ணிகள் எனப்படும்.

நூற்புழுக்களைக் கட்டுப்படுத்த ஒரு ஏக்கருக்கு ஆல்டிக்கார்ப் 10 சதக் குறுணை 4 கிலோ அல்லது கார்போபியூரான் 3 சதக் குறுணை 12 கிலோ என்ற அளவில் 10 கிலோ மணலுடன் கலந்து வயலில் சீராகத்தூவிப் பின்னர் நீர் பாய்ச்ச வேண்டும்.

மேற்கோள்கள்
-----------

1. ↑  Vanderkooi, M. (2000). *Village Medical Manual* (5th ). Pasadena: William Carey Library. பன்னாட்டுத் தரப்புத்தக எண்:0878087788.

வெளி இணைப்புகள்
---------------

* Overview of taxonomy of genus *Strongyloides*.
* The Australian Society for Parasitology

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q244111
* விக்கியினங்கள்: Strongyloides stercoralis
* ADW: Strongyloides\_stercoralis
* AFD: Strongyloides\_stercoralis
* BOLD: 30270
* EoL: 2926506
* EPPO: STGYST
* EUNIS: 251212
* Fauna Europaea: 392230
* Fauna Europaea (new): 06de0891-36b5-4929-8eff-ed63bf58c30a
* GBIF: 2283792
* iNaturalist: 417544
* IRMNG: 10708079
* என்.சி.பி.ஐ: 6248
* NZOR: 6a3ea083-c192-4fad-a759-828de191a949

 |

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* ஜெர்மனி

 |
ஒப்பீட்டு வலிமை என்பதை அறிய இங்கு செல்லவும்.

**ஒப்பீட்டு வலிமை குறியீடு** (Relative Strength Index) என்பது *ஜே. வெல்ஸ் வில்டர்* உருவாக்கிய ஒரு தொழினுட்பப் பகுப்பாய்வுக் (நுட்பப் பகுப்பாய்வு) கருவி ஆகும். இந்த தொழினுட்பப் பகுப்பாய்வு (Technical Analysis) மூலம் ஒரு பங்கின் விலையில் உள்ள ஏற்றத் தாழ்வுகளின் வேகங்களைக் (momentum oscillator) கொண்டு அந்தப் பங்கினை ஆய்வு செய்வதாகும். இதன் மதிப்பு பூஜியத்தில் இருந்து நூறு வரை வேறுபடும். பொதுவாக ஒப்பீட்டு வலிமை குறியீடு 70 அல்லது அதற்கு மேல் சென்றால் அந்தப் பங்கு, அதன் மதிப்பிற்கும் அதிகமாக (overbought) வாங்கப்பட்டதாகவும், 30ஐ விடக் குறைவாக இருந்தால் அதன் மதிப்பிற்கும் குறைவாக வாங்கப்பட்டதாகவும் (oversold) கொள்ளப்படுகிறது. எனவே ஒரு பங்கினை வாங்கும் பொழுது அதன் ஒப்பீட்டு வலிமை குறியீடு 30ஐ விடக் குறைவாக இருந்தால் அப்பங்கு வாங்குவதற்கு உகந்தது என்றும் 70 அல்லது அதற்கு மேல் சென்றால் விற்பதற்கு உகந்தது என்றும் கொள்ளவேண்டும்.

Relative Strength Index என்பது Relative Strength அல்ல. இரண்டும் முற்றிலும் வேறு.

ஒப்பீட்டு வலிமை குறியீடு 14-நாட்கள்

மேற்கோள்
--------

1. ↑  Online.  *(பார்த்த நாள் 13/12/2017)*.
**நல்லாத்தூர் சொர்ணபுரீசுவரர் கோயில்** தமிழ்நாட்டில் கடலூர் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் கடலூரில் அமைந்துள்ளது. கடல் மட்டத்திலிருந்து சுமார் 40 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°52'22.6"N, 79°42'15.1"E (அதாவது, 11.872940°N, 79.704188°E) ஆகும்.

இறைவன், இறைவி
-------------

இக்கோயிலின் மூலவராக சொர்ணபுரீசுவரர் உள்ளார். இவர் பொன்னம்பல நாதர் என்றும் அழைக்கப்படுகிறார். சாளரம் எனப்படுகின்ற கல் ஜன்னல் வழியாக இறைவனை வணங்கலாம். இறைவி திரிபுரசுந்தரி ஆவார். இறைவின் பாதத்தின்கீழ் மகாமேரு அமைக்கப்பட்டுள்ளது.

அமைப்பு
-------

இக்கோயில் மூலவர் கிழக்கு நோக்கிய நிலையில் உள்ளார். மூலவர் எதிரில் வாசல் இல்லாமல் சாளரமாகக் காணப்படுகின்ற வகையைச் சார்ந்த சாளரக் கோயிலாகும். சொக்கட்டான் மண்டபத்தில் 24 இதழ்களுடன் கூடிய மூன்றடுக்கு தாமரை கவிழ்ந்த நிலையில் காணப்படுகிறது. திருச்சுற்றில் தல விநாயகரான சுந்தர விநாயகர், வள்ளி தெய்வானையுடன் கூடிய சுப்பிரமணியர், பாமா ருக்மணியுடன் வேணுகோபாலன், தட்சிணாமூர்த்தி, சண்டிகேசுவரர், சூரியன், சந்திரன், ஆஞ்சநேயர், நவக்கிரகங்கள், காமதேனு, பைரவர், சனீசுவரர், ஞானசம்பந்தர், நாவுக்கரசர், சுந்தரர், மாணிக்கவாசகர் ஆகியோர் உள்ளனர். சிவன் கோயிலாக இருந்தாலும் முருகனுக்கு முக்கியத்துவம் தரப்படுகிறது. கந்த சஷ்டி விழா சிறப்பாகக் கொண்டாடப்படுகிறது. முருகனுக்கு எதிரில் கொடி மரம் காணப்படுகிறது.

விழாக்கள்
---------

மகாசிவராத்திரி, திருவாதிரை, ஐப்பசி அன்னாபிசேகம் உள்ளிட்ட விழாக்கள் இங்கு கொண்டாடப்படுகின்றன. திருவாதிரை நட்சத்திரத்தில் மகாமிருத்யுஞ்ஜய ஹோமம் நடத்தப்பெறுவதால் இத்தலத்தை வட திருக்கடையூர் என்றும் கூறுகின்றனர்.

மேற்கோள்கள்
-----------

1. 1 2 3 4  அருள்மிகு சொர்ணபுரீஸ்வரர் திருக்கோயில், தினமலர் கோயில்கள்
**நூற்றாண்டு முட்டை** அல்லது **பிடான்** (Century Egg) என்பது வாத்து, கோழி முட்டைகளையும் களிமண், உப்பு, சுன்னாம்பு ஆகியவற்றின் கலவையில் உருவாக்கப்பட்ட சீன உணவு ஆகும். இதன் வேறு பெயர்கள் **பராமரிக்கப்பட்ட முட்டை, நூறு வருட முட்டை, ஆயிரம் வருட முட்டை, கருப்பு முட்டை** ஆகும். இது சீனாவின் பாரம்பரியமிக்க உணவு ஆகும். இந்த செயல்பாட்டில் ஹைட்ரோஜன் சல்பைடு மற்றும் அம்மோனியாவின் இருப்பினால் முட்டையின் உட்கரு பச்சை மற்றும் இளங்கருப்பு நிறத்தில் மாறும். ஆல்கலைன் உப்பின் இருப்பினால் முட்டையின் pH 9-12 வரை உயர்த்தப்படுகிறது. இந்த வேதியல் மாற்றத்தினால் புரோட்டீன் மற்றும் கொழுப்பு உடைக்கப்படுகின்றது.

சில முட்டைகளின் ஓரத்தில் பைன் மரத்தின் வடிவம் இடம் பெறும்.

வரலாறு
------

முட்டை அதிகமாக கிடைக்கும் போது **ஆல்கலைன்** வைத்து பராமறித்ததன் விளைவே நூற்றாண்டு முட்டையின் தோற்றம். மேற்கத்திய கலாச்சாரங்களில் இது ஒரு பழக்கமாக அமைந்தது. களிமண் முட்டையச் சுற்றி உறுதியடைந்து அது கெட்டுப்போகாமல் பாதுகாக்கும்.

சில குறிப்புகளை ஒட்டி, நூற்றாண்டு முட்டை ஐந்து நூற்றாண்டுகள் வரலாறு கொண்டது. இவை 600 ஆண்டுகளுக்கு முன்பு மிங் சாம்ராஜ்யத்தை ஒட்டிய வரலாறு கொண்டவை. உப்பு அதிகமாக கூட்டினால் அதன் சுவை அதிகமாகும்.

ஒரு வீட்டு உரிமையாளர் முட்டையை இரண்டு மாதங்களுக்கு பிறகு பூமிக்கு அடியில் கண்டெடுத்தார். அதன் சுவை அறிந்து அதனை போலவே பல முட்டைகளை செய்ய முன்வந்தார். அதனுடன் அம்மோனியா உப்பு சேர்த்து தயாரிக்க ஆரம்பித்தார்.

முறைகள்
-------

பாரம்பரிய முறையில் நூற்றாண்டு முட்டை
### பாரம்பரிய முறை

அழகாக வெட்டிய நூற்றாண்டு முட்டை
களிமண்ணை உபயோகிப்பதற்கு பதில் மரத்தூள்களையும் உப்பையும் கொண்டு நூற்றாண்டு முட்டை தயாரித்தனர். இதன் மூலன் அவை கெட்டுப்போகாமல் பாதுகாக்க உதவும். நூற்றாண்டு முட்டை தயாரிப்பு , 3 பவுன்ட் தேயிலையை தண்ணீரில் போடுவதிலிருந்து துவங்குகிறது. அதனுடன் 9 பவுன்ட் கால்சியம் ஆக்ஸைடு, 7 பவுன்ட் கடல் உப்பு மற்றும் 7 பவுன்ட் சாம்பல் சேர்க்கப்படுகிறது. ஒவ்வொரு முட்டையும் கைகளைக் கொண்டு மூடப்படுகிறது.

### நவீன முறை

பல்வேறு சூழ்நிலைகளில் பாரம்பரிய முறை கடைபிடிக்கப்பட்டாலும், அறிவியல் வளர்ச்சியின் மூலம் நவீன முறை பின்பற்றப்பட்டது. இந்த முறையைக் கொண்டு நூற்றாண்டு முட்டையை ஒரு சில வாரங்களிலேயே உருவாக்க முடியும்.

பயன்கள்
-------

நூற்றாண்டு முட்டை எந்தவிதமான தயாரிப்புமின்றி அப்படியே தோலை உறித்து சாப்பிடலாம். தாய்வானில் நூற்றாண்டு முட்டையை அழகாக் வெட்டி மற்ற உணவுகளுடன் சேர்ந்து சாப்பிடுவர். அவற்றை புதிய முட்டைகளுடன் சேர்த்து வைத்து சாப்பிடுவர்.

அரிசி கஞ்சுடன் நூற்றாண்டு முட்டை
சில சீன வீடுகளில், நூற்றாண்டு முட்டையை துண்டு துண்டாக வெட்டி அரிசி கஞ்சுடன் சேர்த்து சாப்பிடுவர்.

தவறான புரிதல்கள்
----------------

நூற்றாண்டு முட்டைகள் **குதிரையின் சிறுநீரில்** முக்கி உருவாக்கப்பட்ட்வை என்று நம்பப்பட்டது. பிறகு குதிரை சிறுநீரின் pH கணக்கிடப்பட்டு, அது பொய் என நிரூபிக்கப்பட்டது. 

தாய்லாந்தில், நூற்றாண்டு முட்டையை, குதிரை சிறுநீர் முட்டை என்று குறிப்பிடுவர்.

பாதுகாப்பு
----------

பாரம்பரிய முறையில் சில நூற்றாண்டு முட்டைகள் தயாரிக்க பட்டாலும், சில தயாரிப்பாளர்கள் வேறு குறுக்கு வழிகளில் இதனை உருவாக்குகின்றனர். அவை உடல்நக்கேடு விளைவிக்கக்கூடியவை. சீனாவில் **காப்பர் சல்பேட்டு** கொண்டு உருவாக்கப்பட்ட நூற்றாண்டு முட்டையில் பல கலப்படங்கள் உள்ளது. சீன அரசாங்கம் இதனை தடுக்க சட்டம் கொண்டு வந்து முயற்சி செய்து வருகிறது.
1827 ஆம் ஆண்டில் டெய்ன்மவுத் என்னும் இடத்தில் பாரிய அளவுக் கற்களைக் கப்பலில் ஏற்றும் காட்சி.
**அளவுக் கல்** என்பது, அரிதல், வெட்டுதல், துளைத்தல், தேய்த்தல் போன்ற வழிமுறைகளில் ஒன்றையோ அல்லது பலவற்றையோ பயன்படுத்திக் குறித்த அளவுகளிலும் வடிவங்களிலும் உற்பத்தி செய்யப்படுகின்ற இயற்கையாகக் கிடைக்கும் கற்களைக் குறிக்கும். இவற்றை பல்வேறு நிறங்கள், பரப்புத்தன்மை, மேற்பரப்பின் முடிப்பு போன்ற இயல்புகளைக் கொண்டவையாக உருவாக்குகின்றனர். இவை பல தேவைகளுக்குப் பயன்படுகின்றன. சிறப்பாகக் கட்டுமானத் தொழிலில் இதனைப் பெருமளவில் பயன்படுத்துகின்றனர். இவை கட்டிடங்களுக்கான தள முடிப்புகளாகவும், சுவர்களில் பதிப்பதற்கும், அடுக்களை மேடைகளுக்கும், படிக்கட்டுகளாகவும் இன்னும் பல்வேறு தேவைகளுக்கும் பயன்படுகின்றன. 

  

அளவுக் கற்கள் உற்பத்திக்கான கற்கள் கற்சுரங்கங்களில் இருந்து கிடைக்கின்றன. கற்சுரங்கங்கள் எல்லாமே அளவு கற்களுக்கான கற்களை அகழ்வதில்லை. பல சுரங்கங்கள் கட்டிடத் தேவைக்கான உடை கற்கள் அல்லது சரளைக் கற்களையும் வழங்குகின்றன. பெரும்பாலான கற்சுரங்கங்களில் உள்ள கற்கள் இரண்டு தேவைகளுக்கும் பொருத்தமானவை எனினும், ஒரே சுரங்கத்தில் இரண்டு தேவைகளுக்குமான கற்களை உடைத்து எடுப்பது குறைவு. சரளைக் கற்களின் உற்பத்திக்குப் பாறைகளைக் கவனமாக உடைக்க வேண்டியதில்லை. ஆனால் அளவு கற்களின் உற்பத்திக்கான கற்கள் நுட்பமான முறைகளைப் பயன்படுத்திக் கவனமாக உடைத்து எடுக்கப்படுகின்றன. வைரக் கம்பி வாள்கள், வைரப் பட்டி வாள்கள், சுவாலைத் துளைப்பு முறை, மென்வெடிப்பு போன்றவை இதற்குப் பயன்படுகின்றன.

  

பலவகையான, தீப்பாறை, உருமாறியபாறை, படிவுப்பாறை போன்ற பாறை வகைகளில் இருந்து அளவுக் கற்களை உற்பத்தி செய்யலாம் எனினும், அளவுக் கற்களின் உற்பத்திக்குப் பயன்படும் முக்கியமான கற்கள், கருங்கல், சுண்ணக்கல், சலவைக்கல், டிரவட்டைன், குவாட்சை அடிப்படையாகக் கொண்ட கற்கள் (மணற்கல், குவாட்சைட்டு), சிலேட்டு போன்றவையே.
1815-இல் இலங்கையின் மலையகப் பகுதியின் தலைநகராக விளங்கிய கண்டியை ஆங்கிலேயர்கள் கைப்பற்றிய பிறகு, அந்த மலைப் பகுதியில் காபியும் கொக்கோவும் பயிரிடப்பட்டன. அந்தத் தோட்டங்களில் வேலை செய்ய தென்னிந்தியர்கள் அழைத்து வரப்பட்டனர். அவர்களை வேலையில் சேர்வதற்கு முன்னர் ஓர் ஒப்பந்தம் செய்து கொள்ள வேண்டும். அந்த ஒப்பந்தத்திற்குப் பெயர்தான் **ஒப்பந்தக் கூலி முறை**.

ஆங்கிலேய முதலாளிகளின் தேவைகளை நிறைவேற்றும் வகையில் ஒப்பந்தக் கூலி முறை எனும் அந்தப் புதிய முறை உருவாக்கப்பட்டது. இந்த முறை கங்காணி முறை என்று மலாயாவில் அழைக்கப்பட்டது. மலாயாவிற்குப் பின்னர்தான் இலங்கையில் அந்தக் கங்காணி முறை அமலுக்கு வந்தது. ஆனால், இலங்கையில் ஒப்பந்தக் கூலி முறை என்று அழைக்கப்பட்டது.

தென்னிந்தியாவில் இருந்து வரும் கிராமப்புற ஏழைக் குடியானவர்கள், இலங்கைத் தோட்ட முதலாளியிடம் ஒரு குறிப்பிட்ட கால அளவு அவருடைய தோட்டங்களில் பணிபுரிவதாகச் சொல்லி ஓர் ஒப்பந்தப் பத்திரத்தில் கையெழுத்து அல்லது கைநாட்டுப் போட வேண்டும். ஒப்பந்தக் காலம் முடியும் முன்னர் அவர்கள் எந்தக் காரணத்தைக் கொண்டும் மலைத் தோட்டங்களை விட்டு வெளியேறக் கூடாது. மீறினால் முதலாளி விதிக்கும் தண்டனையை அனுபவிக்க வேண்டும்.
**அகில இந்திய யாதவ மகாசபை** (*All-India Yadav Mahasabha*) என்பது ஜாதி அடிப்படையில் செயல்படும் சமூக அமைப்பாகும். இது 1924ஆம் ஆண்டு ஏப்ரல் 17ஆம் தேதி நிறுவப்பட்டது. இந்திய சமூகக் குழுக்களின் பரந்த அமைப்பிற்கு சேவை செய்வதற்காக ஒரே கலாச்சார இனக்குழுக்கள் இணைந்து யாதவர் சாதி என்று அழைக்கப்படுகிறது.

யாதவர்களில் படித்த உயரடுக்கு பிரிவினர் பிரித்தானிய இந்தியாவில் அலகாபாத்தில் 1924-ல் அகில இந்திய யாதவ மகாசபையினை தோற்றுவித்தனர். இது உடனடியாக இரண்டு பிரச்சினைகளில் தன்னை ஈடுபடுத்திக்கொண்டது. அனைத்து பிராந்தியங்களிலும் உள்ள இதன் சகோதர உறுப்பினர்களை தங்கள் பெயர்களுடன் *யாதவ் என* பின்னொட்டுவினை சேர்க்குமாறு வேண்டுகோள் விடுத்தது. இச்சமூகத்தில் சமூக சீர்திருத்தத்தை ஏற்படுத்த ஒரு பெரிய திட்டத்தைத் வகுத்தது.
20ஆம் நூற்றாண்டின் நடுப்பகுதியில், சம்மு காஔமீரில் உள்ள ரெசாங் லாவில் நடந்த சீன-இந்தியப் போரில் சில சாதி உறுப்பினர்களின் செயல்திறனைத் தொடர்ந்து, இந்திய இராணுவத்தில் ஒரு யாதவ படைப்பிரிவை 18 நவம்பர் 1962-ல் உருவாக்க இந்திய அரசுக்கு அழுத்தம் கொடுத்தது.

மேலும் பார்க்கவும்
------------------

* சமசுகிருதமயமாக்கம்
* யாதவர்

மேற்கோள்கள்
-----------

1. ↑  "All India Yadav Mahasabha President". *www.yadavsmovement.in*.
2. ↑  "All India Yadav Mahasabha".
3. ↑  "98th foundation day in Cuttack". 17 April 2022 அன்று பார்க்கப்பட்டது.
4. ↑  "देश के सबसे साहसिक युद्ध रेजांग ला के शहीदों की याद में बने अहीर रेजिमेंट". 7 April 2019.
5. ↑  "Indian Army - भारतीय सेना में अहीर रेजिमेंट गठन की उठी मांग". 25 January 2021.
6. ↑   *Society in India*. .
7. ↑  "अहीर रेजिमेंट के लिए रेजांगला शौर्य दिवस से चलेगी मुहिम". 22 September 2021 அன்று பார்க்கப்பட்டது.
8. ↑  "अहीर रेजिमेंट हमारा हक है, हम लेकर रहेंगे : नवीन". 10 September 2016 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
சந்தையில், நுகர்வோருக்கு கிடைக்கக் கூடிய ஒரு பண்டம் அல்லது சேவையின் மொத்த அளவு அளிப்பு ஆகும். மற்ற காரணிகள் மாறிலியாக உள்ளபோது, ஒரு பண்டம் அல்லது சேவையின் விலை உயர்ந்தால் அளிப்பு உயரும். மாறாக விலை குறைந்தால் அளிப்பு குறையும். இது பொருளியலில் **அளிப்பு விதி** (*law of supply*) எனப்படும். விலைக்கும் அளிப்பிற்குமுள்ள நேரிடை தொடர்பினை இவ்விதி விளக்குகிறது.

கணித வரையறை
-----------

அளிப்பு விதி பின்வருமாறு கூறப்படலாம்:

{\displaystyle (p-p')(y-y')\geq 0}
இங்கு, *y* என்பது *p* என்ற விலையில் வழங்கப்படும் ஓர் அளவு; *y'*  என்பது *p'*  என்ற விலையின் வழங்கப்படும் ஓர் அளவு.

எடுத்துக்காட்டாக, *p* > *p'*  எனில், *y* > *y'* .

விளக்கம்
--------

இதனை பின்கண்ட பட்டியல் விளக்குகிறது:

| ஒரு பொருளின் விலை ரூபாயில் | அளிப்பு (டஜனில்) |
| --- | --- |
| 5 | 10 |
| 10 | 20 |
| 20 | 40 |
| 30 | 50 |

விலை ரூ 5 ஆக இருக்கும்பொழுது அளிப்பின் அளவு 1 டஜனாக உள்ளது, விலை 10 ஆக உயரும்பொழுது அளிப்பின் அளவு 20 டஜன்களாக உள்ளது. இது விலை உயர உயர அளிப்பு உயருகிறது என்பதை காட்டுகிறது. காரணம் உற்பத்தியாளர்களுக்கு விலை உயர்ந்தால் இலாபம் அதிகரிக்கும் என்பதால் விலை ரூ30 இலிருந்து 20ஆக குறைந்தால் அளிப்பு 50லிருந்து 40 ஆக குறைகிறது. இது விலை குறைய குறைய அளிப்பு குறைகிறது என்பதை காட்டுகிறது. காரணம் உறபத்தியாளர்கள் குறைந்த விலைக்கு பொருளை விற்கும்பொழுது நட்டம் ஏற்படும்

எனவே விலைக்கும் அளிப்பிற்கும் இடையேயுள்ள நேரிடை தொடர்பினை இவ்வ்விதி விளக்குகிறது.

இவற்றையும் பார்க்க
------------------

* அரசதனியுரிமை
* தேவை விதி
* கேள்வியும் நிரம்பலும்

மேற்கோள்கள்
-----------

1. ↑  Mas-Colell, A. Whinston, M. Green, J.: *Principles of Microeconomics*. Oxford University Press. pg 138. 1995.
2. ↑  Rittenberg, L. & Tregarthen, T.: *Microeconomics* பரணிடப்பட்டது 2019-09-28 at the வந்தவழி இயந்திரம்
3. ↑  Mas-Colell, d. lucrezi, M. Green, J.: *Principles of Microeconomics*. Oxford University Press. pg 138. 1995.
**வீரை அம்பிகாபதி**  16 ஆம் நூற்றாண்டில் வாழ்ந்த தமிழ்ப் புலவர்களில் ஒருவர். இவர் வீரை கவிராச பண்டிதர் என்னும் புலவரின் மகன். நெல்லை வருக்கக் கோவை, பராபரை மாலை என்னும் நூல்களை இயற்றியவர். வீரை என்னும் ஊரில் வாழ்ந்தவர்.

இவர் பாண்டியன் அவைக்குச் சென்றபோது பாண்டியனின் விருப்பப்படி தென்காசி, மதுரை, நெல்லை, கருவை ஆகிய ஊர்ப் பெயர்களும், இந்த நான்கு ஊர்களின் இறைவன் பெயர்களும் ஒரே பாடலில் வருமாறு பாடிக்காட்டித் தன் புலமையை வெளிப்படுத்தினார் என்னும் வரலாற்றைக் கூறும் பாடல் ஒன்று உண்டு. அது: 

இலகேழ் அகிலத்தர் சொக்கர் முத்தீசர் இயம் தொழுவோர்
கலை தேர் தென்காசி மதுரை நெல்வேலி கருவை வந்த
பல கேள்வர் உள்ளிர் எம் பங்கு நிற்பீர் வந்து பாதம் தொழ
உலகே கயற்கண்ணியே வடிவே எங்கள் ஒப்பனையே 
இவர் தன் தந்தையைக் காட்டிலும் புலமை மிக்கவர் எனத் தெரிகிறது. இவரால் பாடப்பட்ட தனிப்பாடல்கள் பல. அவை இப்போது கிடைக்கவில்லை. இவர் பாண்டியனிடம் விருதுகள் பல பெற்றார். இவர் இறந்தபோது இவரது தந்தை பாடிய பாடல்.

பாவினும் துய்ய பராபரை மாலையைப் பாடியிட்ட
நாவிலும் தீ பற்றுமோ தெய்வமே நன் நறுங் கமலப்
பூவிலும் துய்ய பிரான் அம்பிகாபதி பொற்பு அமரும்
தேவிலும் துய்ய திருமேனி நீறு எழும்போதினிலே.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 257.
2. ↑  இது கட்டளைக் கலித்துறை யாப்பால் அமைந்துள்ள பாடல்
3. ↑  பொருள் நோக்கில் பாடல் சொற்பிரிப்பு செய்யப்பட்டுள்ளது
4. ↑  இதுவும் கட்டளைக் கலித்துறை யாப்பினால் அமைந்துள்ள பாடல்.
5. ↑  பொருள் நோக்கில் சொற்பிரிப்பு
**அகில இந்திய மாங்கனி கண்காட்சி**  என்பது  கிருட்டிணகிரி மாவட்டத்தின் தலைநகரான கிருட்டிணகிரியில் ஆண்டுதொரும் நடைபெறும் ஒரு கண்காட்சியாகும். இந்தக் கண்காட்சி 1992 ஆண்டு முதல் ஆண்டுதோறும் தமிழக அரசு மற்றும் கிருட்டிணகிரி நகராட்சியால் நடத்தப்பட்டுவருகிறது. 2016 ஆம் ஆண்டு நடப்பது 24 வது மாங்கனி கண்காட்சி ஆகும். 2016 சூன் 25 ல் இருந்து 2016 16 சூலை வரை நடக்கிறது.

மாவட்டத்தில் மா சாகுபடி 300,17 சதுர கிமீ பரப்பளவு கொண்டது. கிருஷ்ணகிரியின் முக்கிய பயிராக மாங்கனி உள்ளது. மாவட்டத்தில் ஆண்டுதோறும் 300,000 டன் மா உற்பத்தி ஆகிறது. மா உற்பத்தியில் கிருஷ்ணகிரி மாவட்டம் தமிழ்நாட்டில் முதல் இடத்தில் உள்ளது. ஒரு பெரிய அளவிலான மாம்பழ ஏற்றுமதி மண்டலம் கிருஷ்ணகிரி மாவட்டத்தில் ஏற்கப்பட்டுள்ளது. இதனால் விவசாயிகளுக்கு அதிக லாபம் விளைவிக்கின்றது. மாம்பழம் பதப்படுத்தும் தொழில் அத்துடன் வளர்ந்து வருகின்றது.

ஒவ்வொரு ஆண்டும் ஆயிரக்கணக்கான பார்வையாளர்கள் அனைத்து மாவட்டங்களிலும் இருந்து *அகில இந்திய மாங்கனி கண்காட்சியை* காண கிருஷ்ணகிரிக்கு வருகிறார்கள். மாவட்ட ஆட்சியர் ஆண்டுதோறும் விழாவை தொடக்கி வைத்து சிறப்புரை ஆற்றுவார். மேற்படி விழாவில் 30 நாட்களிலும் பல்வேறு கலை நிகழ்ச்சிகள் நடைபெறும். நாடு முழுவதிலும் இருந்து மாபெரும் கலைஞர்கள், பள்ளி கல்லூரி மாணவர்கள் கலந்து கொண்டு பார்வையாளர்ககளை மகிழ்விப்பார்கள். அடுத்த ஆண்டு முதல் மாங்கனி கண்காட்சி சர்வ தேச அளவில் ஊக்குவிக்க முயற்சி மேற்கொள்ளப்பட்டு வருகிறது. மாநிலம் முழுவதும் பெரும் வரவேற்பை பெரும் என எதிர்பார்க்கபடுகிறது.

படங்கள்
-------

ஆதாரங்கள்
---------

1. ↑  "Puthiya ThalaiMurai News". Krishnagiri, India. 25 சூன் 2016. .
2. ↑  "The Hindu News". Krishnagiri. .
3. ↑  "Times of India News 2014". Krishnagiri, India. .
4. ↑  "Deccan Chronicle News". Krishnagiri, India. 25 சூன் 2015. .
**வில்லார்டு மிட் ராம்னி**  (Willard Mitt Romney,பிறப்பு: மார்ச் 12, 1947) ஓர் அமெரிக்க வணிகரும் 2012 தேர்தலில் ஐக்கிய அமெரிக்கக் குடியரசுத் தலைவர் பதவிக்கு குடியரசுக் கட்சி சார்பில் வேட்பாளராக நியமிக்கப் பட்டுத் தோல்வியடைந்தவரும் ஆவார். 2003 முதல் 2007 வரை மாசசூசெட்சு மாநிலத்தின் எழுபதாவது ஆளுநராக பணியாற்றி உள்ளார்.

வாழ்க்கை வரலாறு
---------------

ஜார்ஜ் ராம்னி மற்றும் லெனோர் ராம்னி தம்பதியினருக்கு மகனாக மார்ச் 12, 1947 ஆம் ஆண்டு மிச்சிகனில் பிறந்தார். ஸ்டான்போர்ட் பல்கலைக்கழகத்தில் கல்வி பயின்றுகொண்டிருந்தபோதே 1966 ஆம் ஆண்டு தனது கல்வியை இடைமுறிவு செய்து மோர்மன் மிஷனரியின் இறைப்பணியாளராக தொண்டாற்ற பிரான்ஸ் நாட்டிற்குச் சென்றார். 1969 ஆம் ஆண்டு ஆன் டேவிஸ் ஏன்டா பெண்ணை மணந்தார். இந்த தம்பிதிகளுக்கு ஐந்து குழந்தைகள் பிறந்தன. 1971 ஆம் ஆண்டு பிரிகாம் யங் பல்கலைக்கழகத்தில், ஆங்கிலத்தில் இளங்கலைப் பட்டம் பெற்றார். 1975 ஆம் ஆண்டு ஹார்வர்டு பல்கலைக்கழகத்தில் முதுகலை வணிக மேலாண்மை பயின்று *பேக்கர் ஸ்காலர்* (Baker scholar) எனப்படும் முதல் வகுப்பில் தேர்ச்சி பெற்றர். பெயின் & கம்பெனி என்னும் நிறுவனத்தில் பணிபுரிந்து பின் 1984 ஆம் ஆண்டு *பெயின் காபிடல்* என்ற நிதி சார்ந்த நிறுவனத்தை தொடங்கினார். பின்னாளில் இது தேசிய அளவில் கவனிக்கத்தக்க நிறுவனமாக வளர்ந்தது. இது தவிர இவர் *சர்ச் ஆப் ஜீஸஸ் கிரிஸ்ட் ஆப் லேட்டர்-டே செயின்ட்* (The Church of Jesus Christ of Latter-day Saints) என்னும் மத அமைப்பில் *வார்டு பிஷப்* (Ward Bishop) தொடங்கி *ஸ்டேக் பிரசிடென்ட்* (Stake President) வரை சில பதவிகள் வகித்தார்.

அரசியல் வழக்கை
--------------

2002 ஆம் ஆண்டு மாசச்சூசெட்ஸ் மாகாண ஆளுநராக தேர்ந்தெடுக்கப்பட்டார். 2008 ஆம் ஆண்டு தேர்தளின் பொது குடியரசுக் கட்சி வேட்பாளராவதற்கு சக கட்சிக்காரரான ஜான் மெக்கெய்ன் என்பவருடன் போட்டியிட்டார். ஆனால் இறுதியில் ஜான் மெக்கைன் வேட்பளராகும் தகுதியைப் பெற்றார். தொடர்ந்து 2012 ஆம் ஆண்டு ரான் பால் மற்றும் பிரட் கார்கர் போன்றோருடன் போட்டியிட்டு கட்சியின் அதிகாரப்பூர்வ வேட்பாளராகும் தகுதியைப் பெற்றுள்ளார். நவம்பர் 6, 2012ம் ஆண்டு நடைபெற்ற அதிபர் தேர்தலில் பராக் ஒபாமாவிடம் தோல்வியடைந்தார்.

மேற்கோள்கள்
-----------

1. ↑  "ஒபாமா மீண்டும் அதிபரானார்". வலம்புரி. 08 நவம்பர் 2012. 2016-03-04 அன்று மூலம் பரணிடப்பட்டது. 08 நவம்பர் 2012 அன்று பார்க்கப்பட்டது. Check date values in: `|accessdate=, |date=` (உதவி)

வெளி இணைப்புகள்
---------------

அலுவல்
* MittRomney.com

பிற
* மிட் ராம்னி திறந்த ஆவணத் திட்டத்தில்
* இரக்கமற்ற ராம்னி பரணிடப்பட்டது 2014-04-29 at the வந்தவழி இயந்திரம் வல்லமை இணைய இதழ், ஆக்கம்:நாகேசுவரி அண்ணாமலை, வெளியிட்ட நாள்:மே 16,2012 பார்த்த நாள்:சூன் 4,2012
**திருத்துறையூர்** (*Thiruthuraiyur*) என்பது தமிழ்நாட்டின், கடலூர் மாவட்டம், அண்ணாகிராமம் ஊராட்சி ஒன்றியத்துக்கு உட்பட்ட ஒரு சிற்றூர் ஆகும்.

மக்கள் வகைப்பாடு
----------------

இவ்வூரானது மாவட்டத் தலைநகரான கடலூரில் இருந்து 31 கி.மீ தொலைவிலும், அண்ணாகிராமத்தில் இருந்து 4 கி.மீ தொலைவிலும், மாநிலத் தலைநகரான சென்னையிலிருந்து 185 கி.மீ தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 956 வீடுகள் உள்ளன. கிராமத்தின் மொத்த மக்கள் தொகையானது 4092 ஆகும். இதில் ஆண்கள் எண்ணிக்கை 2079, பெண்களின் எண்ணிக்கை 2013 என உள்ளது. மக்களின் எழுத்தறிவு விகிதம் 65.3 % ஆகும் இது தமிழ்நாட்டின் சராசரி எழுத்தறிவு விதமான 80.09 % ஐ விடக்குறைவு ஆகும்

வரலாறு
------

துறையூர் சங்ககாலத்தில் சிறப்புடன் விளங்கிய ஊர்களில் ஒன்று. துறையூர் ஓடைகிழார் என்னும் புலவர் இவ்வூரில் வாழ்ந்துவந்தார்.இவ்வூரில் ஓடை எனப் பெயர் கொண்ட ஆறு ஒன்று ஓடியது.இதனால் இது "தண்புனல் வாயில் துறையூர்" எனச் சிறப்பிக்கப்பட்டுள்ளது. இந்தப் புலவர் கடையெழு வள்ளல்களில் ஒருவனான வேள் ஆய் அண்டிரனை வாழ்த்தும்போது அவன் துறையூர் ஓடை ஆற்று மணலின் எண்ணிக்கையைக் காட்டிலும் பல காலம் நலமுடன் வாழவேண்டும் என வாழ்த்துகிறார்.

திருத்துறையூர் சைவ சமயத்தின் சந்தானக் குரவர்கள் நால்வரில் ஒருவரான ஸ்ரீ அருள்நந்தி சிவாச்சாரியார் பிறந்து வாழ்ந்தத் திருத்தலம். திருவாவடுதுறை ஆதீனத்தின் பராமரிப்பில் உள்ள இவரது ஜீவசமாதியும் இங்கு அமைந்துள்ளது. .மாமன்னர் விக்ரமாதித்தன் மற்றும் மகாகவி காளிதாசர் ஆகியோருக்கு அருள் புரிந்த அஷ்டபுஜ மகாகாளியம்மன் திருக்கோயிலும் திருத்துறையூரில் அமைந்துள்ளது.

வழிபாட்டுத் தலங்கள்
-------------------

திருத்துறையூரில் திருத்தளூர் சிஷ்ட குருநாதேஸ்வரர், பசுபதீஸ்வரர் கோயில் சுந்தரர் பாடல் பெற்ற தலமாகும். இத்தலத்தை நாரதர்,வசிட்டர்,அகத்தியர், சூரியன் முதலானோர் வழிபட்டனதர் தொன்நம்பிக்கை (ஐதிகம்).

அடிக்குறிப்பு
-------------

1. ↑
2. ↑  புறநானூறு 136
3. 1 2  குமுதம் ஜோதிடம்; 23.11.2007

இவற்றையும் பார்க்க
------------------

* திருத்தளூர் சிஷ்டகுருநாதேசுவரர் கோயில்
* துறையூர் ஓடைகிழார்
* பாடல் பெற்ற தலங்கள்
* திருச்சி மாவட்டத்துத் துறையூர்
Jaguar (Panthera onca palustris) male Rio Negro 2
**விலங்குலகம்** என்பது விலங்குகளை அவற்றின் பொதுப் பண்புகளின் அடிப்படையில் சிறு சிறு குழுக்களாக வகைப்படுத்துதல் ஆகும். இது உயிரினங்களை இனங்கண்டறிதல், விவரித்தல், பெயரிடுதல், வகைப்படுத்துதல் ஆகியவற்றை உள்ளடக்கியது.

உயிரினங்களின் வகைப்பாடு
-----------------------

ஸ்வீடன் நாட்டைச் சார்ந்த அறிஞர் கரோலஸ் லின்னேயஸ் (1707-1778) வகைப்பாட்டியலின் தந்தை எனப்படுகிறார். அவர் தனது இயற்கையின் அமைப்பு (Systema Naturae) என்கின்ற நூலில் உயிரினங்களை கீழ்க் கண்ட ஏழு படிநிலைகளாக வகைப்படுத்தியுள்ளார். 

* உலகம் (Kingdom)
* தொகுதி
* வகுப்பு
* வரிசை
* குடும்பம்
* பேரினம்
* சிற்றினம்

வெள்ளைச் சுறா

முதுகு நாணுள்ளவை
----------------

1. மீன்கள்
2. இருவாழ்விகள்
3. ஊர்வன
4. பறவைகள் மற்றம்
5. பாலூட்டிகள்

முதுகு நாணற்றவை
---------------

விலங்குலகத்தில் உள்ள 9 தொகுதிகளில் தொகுதி 1 முதல் 8 வரை உள்ளவை முதுகு நாணற்றவை எனப்படும். ஏனெனில் இவ்வவை விலங்குகளில் உட்புற முதுகெலும்புத் தொடர் காணப்படுவதில்லை. 

1. துளையுடலி
2. குழியுடலிகள்
3. தட்டைப் புழுக்கள்
4. உருளைப் புழுக்கள்
5. வளைதசைப் புழுக்கள்
6. கணுக்காலிகள்
7. மெல்லுடலிகள்
8. முட்தோலிகள்

ஊடகங்கள்
--------

* பாகின் (1550-1624)பாகின் (1550-1624)
* பாகினின் நூல்-1623"Pinax Theatri Botanici"பாகினின் நூல்-1623  
"Pinax Theatri Botanici"
* லின்னேயசு(1707–1778)லின்னேயசு(1707–1778)
* லின்னேயசி்ன் நூல்-1753"Species Plantarum"லின்னேயசி்ன் நூல்-1753  
"Species Plantarum"

மேற்கோள்கள்
-----------

1. ↑
**வில் மருத்துவமுறை** (Arc therapy ) ; கதிர் மருத்துவ முறையில் இதுவும் ஒரு முறையாகும். பொதுவாக புற்று நோய் திசுக்களை நோக்கி ஒன்றோ அல்லது அதற்கு மேற்பட்ட புலங்களோ ஒரே புள்ளியில் விழுமாறு பல நிலைத்த (Stationary field ) புலங்களுடன் மருத்துவம் மேற்கொள்ளப்படுகிறது. இது நிலைப் புல மருத்துவமுறை எனப்படும்.மிகவும் நுட்பமான எக்சு கதிர் கருவிகளும் ஐசோடோப்பு கருவிகளும் இப்போது புற்றுநோய் சிகிச்சைக்காக பயன்படுத்தப் படுகின்றன. இக்கருவிகளில் கதிர்மூலம் புற்றுநோய் திசுவினைச் சுற்றி வருமாறு அமைக்கப்பட்டு இருக்கிறது. ஆனால் எப்படி சுழற்றினாலும் புலத்தின் மையக்கோடு எப்போதும் புற்றுநோய் திசுக்களின் வழியாகவே செல்லும். இப்படிப் பட்ட மருத்துவமுறை (Rotation therapy) சுழல் மருத்துவமுறை எனப்படும். அதன்னியில் புலமையக்கோடு வட்டத்தில் ஒரு குறிப்பிட்ட வில்லில் அங்கும் இங்கும் அசையுமாறும் மருத்துவம் செய்யப்படுமதுண்டு.இம்முறைக்கு வில் சிகிச்சை முறை என்று பெயர். இப்படிப்பட்ட முறையினால் உடலின் புறத்தோல் அதிக கதிர்வீச்சினைப் பெறுவதிலிருந்து தவிர்க்கப்படுகிறது. சில சிறப்பு உறுப்புகள் அதிக கதிர்வீச்சிலிருந்து காப்பாற்றப் படவும்முடியும்.
**ஹிப் ஹாப்** (இலங்கை வழக்கு **ஹிப் ஹொப்**) ஓர் இசை வகையும் பண்பாடு அசைவியக்கமுமாகும். இது 1970களிலிருந்து ஆபிரிக்க அமெரிக்கர்களாலும் இலத்தீன் அமெரிக்கர்களாலும் நியூயோர்க் நகரத்தில் உருவாக்கப்பட்டதாகும். 1970களில் நியூயோர்க்கின் பிராங்க்ஸ் பகுதியில் தோன்றிய ஹிப் ஹாப் இசை பின்னர் ஒரு வாழ்க்கைமுறையாக மாறியது. இன்று ஹிப் ஹாப் கலாசாரம் தேசிய, இன, மத அடையாளங்களைத் தாண்டி உலகெங்கும் பரவலாகப் பின்பற்றப்படுகிறது. 

ஹிப் ஹாப் பண்பாட்டில் உள்ள ராப் இசை, தடை ஆட்டம், சுவரோவியம் (Graffiti), Beat-boxing, Turntablism (DJ கலை) ஆகிய ஐந்து வகைகள் உள்ளன.

தமிழ் ஹிப்ஹாப் இசை
------------------

* யோகி நட்சத்ரா (மலேசிய இசைக்குழு)
* "கிப்கொப் தமிழா". 25 செப்டம்பர் 2017 அன்று பார்க்கப்பட்டது.
* எஸ்.டிலெக்ஷன்(இலங்கை)

இவற்றையும் காண்க
----------------

* Hip Hop Charts

மேற்கோள்கள்
-----------

1. ↑  "Hip-hop". *Merriam-Webster Dictionary*. Merriam-Webster, Incorporated. February 5, 2017 அன்று பார்க்கப்பட்டது.
2. ↑  "Hip-hop". *Oxford English Dictionary*. Oxford University Press. October 6, 2011 அன்று பார்க்கப்பட்டது.
**கடகம்** இங்கு வழிமாற்றப்படுகிறது. வேறு பயன்பாட்டிற்கு கடகம் (ஓலைப்பொருள்) கட்டுரையைப் பார்க்க.

**கடகம்** (About this soundஒலிப்பு (உதவி·தகவல்)) அல்லது **கர்க்கடகம்** (இராசியின் குறியீடு: ♋, சமசுகிருதம்: கடகம்) என்பது நண்டு என்ற பொருள் கொண்டு 12 இராசிகளில் நான்காம் இராசியாக கருதப்படுகிறது. இது விண்ணின் 90 முதல் 120 பாகைகளை குறிக்கும் (90°≤ *λ* <120º). இந்து நம்பிக்கையின் படி இந்தியா நாடு ஆகத்து 15 ஆம் தேதி நள்ளிரவில் 12 மணி அளவில் இந்தியாவிற்கு ஆங்கிலேயர்கள் விடுதலை அளித்தனர். அந்த விடுதலை நேரமே **கடக இராசியில் தான் இந்தியா விடுதலை பெற்றது** என்று இந்திய இந்து புராணங்கள் கூறுகின்றன. இதனாலேயே இந்த இராசியில் பிறந்தவர்கள் பொதுவாக இந்தியாவின் அரசு உயர்பதவிகளில் உள்ளனர் என்ற ஒரு பரவலான செய்தியும் உள்ளது.

மாதம்
-----

ஆண்டினை 12 மாதங்களாக கொண்டதால் ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் ஆடி மாதம் கர்க்கடகத்திற்கு உரிய மாதமாகும். எனவே இது கிரெகோரிய நாட்காட்டியின் சூலை மாத பிற்பாதியும், ஆகத்து மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது

மேற்கத்திய சோதிடம்
------------------

மேற்கத்திய சோதிட நூல்கள் படி சூன் 22 முதல் சூலை 22 வரை (இரு நாட்களும் உட்பட) பிறந்தோரை கடக இராசியினர் என்று அழைப்பர்.

கோள்
----

இந்த இராசிக்கான அதிபதி சந்திரன் என்றும் உரைப்பர்.

உசாத்துணை
---------

1. ↑  Greenwich, Royal Observatory. "Equinoxes and solstices". ROG learning team. 2013-01-14 அன்று மூலம் பரணிடப்பட்டது. 4 டிசம்பர் 2012 அன்று பார்க்கப்பட்டது. Check date values in: `|accessdate=` (உதவி)
2. ↑  Oxford Dictionaries. "cancerian"
[*தொடர்பிழந்த இணைப்பு*]. Definition. Retrieved on: 17 ஆகஸ்ட் 2011.
3. ↑  Heindel, ப. 81.

மூலம்
-----

* Heindel, Max (1919), *Simplified Scientific Astrology: A Complete Textbook on the Art of Erecting a Horoscope, with Philosophic Encyclopedia and Tables of Planetary Hours* (4 ed.), Rosicrucian Fellowship, OCLC 36106074

புற இணைப்புகள்
--------------

* 

* பொதுவகத்தில் cancer தொடர்பாக ஊடகக் கோப்புகள் உள்ளன.

| * பா
* உ
* தொ
இராசிகள் |
| --- |
| இந்துக் காலக் கணிப்பு முறை |
| 
* மேழம்
* விடை
* ஆடவை
* கடகம்
* மடங்கல்
* கன்னி
* துலை
* நளி
* சிலை
* சுறவம்
* கும்பம்
* மீனம்

 |

  


| தமிழ் மாதங்கள் |
| --- |
| சித்திரை | வைகாசி | ஆனி | ஆடி | ஆவணி | புரட்டாசி | ஐப்பசி | கார்த்திகை | மார்கழி | தை | மாசி | பங்குனி |
1656 ஆம் ஆண்டைச் சேர்ந்த பிளேக் மருத்துவரின் படம்
**பிளேக் மருத்துவர்** *(p**lague doctor**)* என்பவர் **ஐரோப்பா**வின் மத்திய காலங்களில் பிளேக் நோய் உடைய நோயாளிகளை மட்டுமே கவனிப்பதற்கென்று நகரங்களால் நியமிக்கப்பட்ட மருத்துவர் ஆவார். இவர்களுக்கான சம்பளத்தை நகர நிர்வாக‌மே கொடுத்ததால் இவர்கள் பிளேக் நோய் உடைய அனைவருக்கும் மருத்துவம் செய்தனர். குறிப்பாக பணவசதியில்லாத ஏழைகளுக்கு இவர்களின் சேவை அவசியமாய் இருந்தது.

பிளேக் மருத்துவர்கள் பொதுவாக இரண்டாந்தர மருத்துவர்களாகவே கருதப்பட்டனர். மற்றபடி தொழில் நடத்த முடியாதவர்களும் புதிதாக மருத்துவம் படித்து விட்டுத் தொழிலில் இறங்குபவர்களும் மட்டுமே ஆபத்தான இதனை ஏற்றனர். சில சமயம் மருத்துவமே படிக்காத போலிகளும் கூட இத்தொழிலை கைக்கொண்டனர்.

பொது ஊழியர்கள்
--------------

பிளேக் மருத்துவர்கள் பொது ஊழியர்கள் ஆவர். இவர்கள் பிளேக் உடைய நோயாளிகளைத் தவிர வேறு எந்த நோயாளிகளையும் பார்க்கக் கூடாது. பிளேக் நோயாளிகளைக் கவனிப்பது மட்டுமின்றி நோயால் மரணமடைந்தோரின் உயில்களை வெளியிடுவதும் மரண ஆவணங்கள் பதிவதும் இவர்களின் பணியாய் இருந்தது.

அலகு மருத்துவர் உடை
-------------------

*முதன்மைக் கட்டுரை:* அலகு மருத்துவர் உடை

பிளேக் மருத்துவர்கள் பிளேக் நோயிலிருந்து தங்களைக் காத்துக் கொள்ள வித்தியாசமான ஓர் உடையை அணிந்தனர். இது அலகு மருத்தவர் உடை என்று அறியப்பட்டது. இது கணுக்கால் வரை நீண்ட அங்கி, கையுறை, காலுறை, பூட்சு, தொப்பி மற்றும் ஓர் அலகு முகமூடி இவற்றால் ஆனது. இந்த உடை மட்டுமின்றி இவர்கள் தங்கள் கைகளில் ஒரு குச்சியையும் வைத்திருப்பர்.

புகழ்பெற்ற பிளேக் மருத்துவர்கள்
-------------------------------

நாஸ்ட்ராடாமஸ், பாராசெல்சஸ் போன்றோர் புகழ் பெற்ற பிளேக் மருத்துவர்கள் ஆவர்.

மேற்கோள்கள்
-----------

1. ↑  Ellis, p. 202
2. ↑  Byrne (Daily), p. 169
3. ↑  Irvine Loudon, Western Medicine: An Illustrated History (Oxford, 2001), pp. 184, 189

விக்கிமீடியா பொதுவகத்தில்,  
 ***பிளேக் மருத்துவர்***   
என்பதின் ஊடகங்கள் உள்ளன.
**சிவக்கலைகள்** என்பன சைவசமயத்தின் சிவதத்துவங்களை அறிந்துகொள்ளும் கூறாகும். சிவக்கலையும் சிவயோகமும் ஒரே தங்க நாணயத்தின் இருபக்கங்கள் எனசிவக்கலையும் சிவயோகமும் என்ற கட்டுரையில் நா செல்லப்பா கூறியுள்ளார்.

வகைகள்
------

இந்த சிவக்கலைகள் ஐந்து வகைப்படுகின்றன. 

1. நிவர்த்திக்கலை
2. பிரதிட்டாகலை
3. வித்தியாகலை
4. சாந்திக்கலை
5. சாந்தியாதீதக்கலை

**நிவர்த்திக்கலை**:
நிவர்த்திக்கலை என்பதை நிவிருத்திக்கலை என்றும் கொள்வர். இக்கலையின் நோக்கமானது மனதில் விருத்தியாகி இயங்கும் எண்ணங்களை அகற்றுவதாகும். கற்பனையில் இறைவனை காணுதல் இயலாது என்பதால் இறையைக் காண கற்பனை அழிப்பினை செய்ய வேண்டுவதே நிவர்த்திக்கலையின் நோக்கமாகும்.

**பிரதிட்டாகலை**:
இறைவனுடைய அருட்சக்தியை மனதில் பிரதிட்டை செய்து வணங்கும் கலையாகும்.

**வித்தியாகலை**:
வித்தியாகலை என்பது வித்தைகளை பெரும் பொருட்டு செய்யப்படும் கலையாகும். இக்கலை பூர்ண சிவக்கலையை சேராதிருக்கும் என்றும் கூறப்படுகிறது.

**சாந்திக்கலை**:
சாந்திக்கலை என்பது மன அமைதி வேண்டி சிவபெருமானை சரணடைதலாகும். இக்கலையில் சிவபக்தியுடன் பஞ்சாட்சர மந்திரத்தில் உள்ள சிவ எனும் இரண்டு அட்சரங்களை இடைவிடாது செபிக்கும் முறையுள்ளது.

**சாந்தியாதீதக்கலை**:
சிவபதத்தினை அடைய முப்பத்தாறு சிவதத்துவங்களையும், இடம் காலம் காரணம் என்ற மூன்று பரிணாமங்களையும் விட்டு விலக முயற்சி செய்வது சாந்தியதீதக் கலையாகும்.

இவற்றையும் காண்க
----------------

ஆதாரங்களும் மேற்கோள்களும்
-------------------------

1. ↑  ஏழாவது உலக சைவ மாநாடு - கனடா சிறப்பு மலர் இதழ் பக்கம் 66

வெளி இணைப்புகள்
---------------
நியூட்டனின் புகழ் பெற்ற பிரின்சிப்பியா மாத்தமாட்டிகா எனும் நூல்
**பிரின்சிப்பியா மாத்தமாட்டிக்கா** (*Philosophiae naturalis principia mathematica*) எனவும் **பிரின்சிப்பியா** (*Principia*) எனவும் சுருக்கமாக அழைக்கப்படும் நூலானது ஐசாக் நியூட்டன் ஜூலை 5, 1687ல் வெளியிட்ட ஃவிலாசஃவி நாட்டுராலிஸ் பிரின்சிப்பியா மாத்த்டமாட்டிக்கா (*Philosophiae Naturalis Principia Mathematica*) என்னும் நூலாகும். இது மூன்று தொகுதிகளாக வெளிவந்தது. இதில் ஐசாக் நியூட்டனின் நகர்ச்சி பற்றிய விதிகளையும், அண்டம் எங்கும் இருக்கும் பொருள்களின் ஈர்ப்பு விசை பற்றியும், கோள்களின் பாதை நகர்ச்சி பற்றிய கெப்ளரின் விதிகளை கணித முறைப்படி இவர் தருவிக்கிறார்.

நுண்கணிதம் என்னும் முறையை இவர் வகுத்து இருந்தாலும், இவருடைய இந்த பிரின்சிப்பியா என்னும் நூலில் பெரும்பாலும் வடிவவியல் கணித முறைப்படியே கருத்துக்களை நிறுவியுள்ளார்.

வரலாற்றுப் பின்னணி
------------------

நிக்கோலஸ் கோப்பர்நிக்கஸ் நில உலகமானது அண்டத்தின் நடுவாக இல்லாமல், கதிரவன் நடுவாக இருக்கும் கொள்கையை முன்வைத்தார். அதற்கு உறுதுணையான செய்திகளையும் கருத்துக்களையும் தன்னுடைய 1543ல் வெளியிட்ட *டி ரெவலூசியோனிபஸ் ஆர்பியம் கோலேஸ்டியம்* , De revolutionibus orbium coelestium, (விண்ணின் உருண்டைகள் சுழலுவது பற்றி) என்னும் நூலில் வெளியிட்டு இருந்தார். பின்னர் ஜோஹானஸ் கெப்ளர் 
Astronomia nova அஸ்ட்ரோனோமியா நோவா (புதிய வானியல்) என்னும் நூலை 1609ல் வெளியிட்டு இருந்தார். கெப்பளரின் செய்திகளின் படி கதிரவனைச் சுற்றிவரும் கோள்களானவை நீள்வட்டப் பாதையில் சுற்றி வருகின்றன எனவும், அதில் கதிரவன் ஒரு குவியத்தில் உள்ளது என்றும் கண்டுபிடித்து எழுதி இருந்தார்.